als_Latn dik_Latn sag_Latn
Rreth 27 ton domate dhe pesë ton patëllxhan të prodhuar në Gaza nga sot do të jenë të pranishëm edhe në tregun e Izraelit, për të parën herë që kur filloi bllokada izraelite dhe egjiptiane ndaj këtij rajoni.
Për herë të parë pas vitit 2007, kur lëvizja palestineze Hamas mori kontrollin mbi atë territor, fermerëve nga Gaza u është dhënë mundësia që perimet që prodhojnë t’i eksportojnë në Izrael, raporton Anadolu Agency (AA).
Sipas të dhënave të zyrtarëve izraelit dhe palestinez, rreth 27 ton domate dhe pesë ton patëllxhan të prodhuar në Gaza nga sot do të jenë të pranishme si produkte edhe në tregun e Izraelit.
Gaza ka eksportuar me tona perime në Izrael deri në vitin 2007 kur edhe filloi bllokada izraelite dhe egjiptiane e Rripit të Gazës. Izraeli pretendon se ky hap është ndërmarrë për shkak të Hamasit dhe tregtisë së armëve, ndërsa shumë kritikë besojnë se bllokada e Gazës paraqet një “dënim kolektiv”.
Izraeli në muajt e fundit filloi të heq disa nga kufizimet për rajonin e Gazës, që prej vitesh ishin në fuqi.
als_Latn als_Latn als_Latn als_Latn als_Latn